يوسف شاهين

يوسف شاهين (25 يناير 1926 - 27 يوليه 2008), مُخرج مصرى من مواليد اسكندريه من أب لبنانى كاثوليكى و أم مصريه يونانيه مسيحيه، اسمهُ الثلاثى هو "يوسف شاهين جبريل".
درس فى كلية فيكتوريا كوليدچ اسكندريه وبعدها راح امريكا  غشان يدرس السينما فى  پاسادينا پلاى هاوس لمدة سنتين.

اوّل فيلم أخرجهُ كان "بابا امين" سنة 1950.

وأول ظهور له فى السينما كَـ ممثل كان فى فيلم "اسماعيل ياسين فى الطيران". و كانت مشاهد قليله، واِللى كان فيها الجمله المشهوره: "هايل يا سُمعة، كمان مرّه.. عايز ضرب واقعى."

 الأزمه الصحيه اللى حصلتله 
يوم 15 يونيه 2008 جاله نزيف فى المخ. واليوم اللى بعده دخل فى غيبوبه ودخلوه مستشفى الشروق اللى فى القاهرة بعدها اتنقل بـطياره اسعافات المانيه خاصه لـپاريس ودخل المستشفى الأمريكى اللى فيها و بعد ِما عملو له عمليه هناك، نقلوه يوم 17 يوليو— تانى للقاهره فى مستشفى القوات المسلحه اللى فى المعادى و فضل فى غيبوبه لحد ما مات يوم 27 يوليه 2008.

 زيارة يوسف شاهين للبنان 

سنة 2002 المخرج العالمى يوسف شاهين قام بزيارة لبنان ووعده وقتها رئيس بلدية زحله بأنه هيسمى اسم شارع فى منطقة زحله على اسمه . عند وفاة يوسف شاهين قامت كنايس لبنان بصلوات علشان خاطره فى مناطق كتيره لكن اغلبيتها كانت فى زحله.

 الانجازات 
يوسف شاهين سنة 1997  كسب جايزة السعفة الدهبيه من مهرجان كان السينيمائى عن كل اعماله، و كمان خد اوسمة و جوايز تانية كتيره ، واتلمذ على ايده مخرجين زى خالد يوسف و على بدرخان. بيتقال كمان انه هو اول واحد يكتشف الممثل المصرى العالمى عمر الشريف و يقنعه انه يبتدى يمثل فى السينيما. الفيلم التاريخى الناصر صلاح الدين (1963) عن حروب صلاح الدين الأيوبى ضد الصليبيين بيعتبر من أضخم افلامه و شاركت فيه نخبه من أحسن ممثلين مصر.

 اعمال 
شوف اعمال يوسف شاهين

 قالو عنه 
الرئيس الفرنساوى نيكولا ساركوزى وصف يوسف شاهين بأنه "مُفكر صاحب استقلاليّة كبيرة، و هو مُدافع كبير عن تزاوج الثقافات"، و فى النعى وصفوه إنه "المنفتح عالعالم ولكنه متعلق أولا و أخيرا بمصر".BBC

 جوايز 

أخد جايزة اليوبيل الذهبى لـ"مهرجان كان" عن فيلم المصير

 لستة افلامه 

   الرقم  1. بابا امين 19492.ابن النيل 19513.المهرج الكبير 19524. سيدة القطار 19525.ستات بلا رجال  19536.صراع فى الوادى  19547.شيطان الصحراء  19548.صراع فى الميناء 19569.ودعت حبك (فيلم)  195610.أنت حبيبى  195711.باب الحديد 195812.جميلة195813.حب الى الأبد 195914.بين ايديك  196015.نداء العشاق196016.رجل فى حياتى 196117.الناصر صلاح الدين196318.بياع الخواتم  196519.فجر يوم جديد  196520.رمال من ذهب196621.النيل والحياه196822.الارض197023.الاختيار 197024.الناس والنيل197225.العصفور 197426.رجوع الابن الضال 197627.اسكندرية... ليه؟ 197928.حدوتة مصرية  198229.وداع بونابارت198530.اليوم السادس 198631.اسكندرية كمان وكمان 199032.المهاجر 199433.المصير199734.الاخر 199935.سكوت ح نصور 200136.11 - 9 -01  200237.اسكندرية - نيو يورك 200438.هى فوضى ؟ 2007   الرقم1.كلها خطوة19982.القاهرة منورة باهلها 19903.انطلاق19734.سلوى19725.عيد الميرون 1967

 مصادر 

 لينكات برانيه 


 قناة العربية
 الرسمى بتاع يوسف شاهين 

تصنيف:ممثلين مصريين
تصنيف:مخرجين مصريين
تصنيف:مصريين يونانيين
تصنيف:مصريين لبنانيين
تصنيف:اسكندرانيه
تصنيف:اقباط
تصنيف:مقالات مختاره
تصنيف:انتاج الافلام